

VLADA REPUBLIKE HRVATSKE

Zagreb, 11. ožujka 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo poljoprivrede  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o donošenju Nacionalnog programa očuvanja izvornih i ugroženih pasmina domaćih životinja u Republici Hrvatskoj 2021. – 2025. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju članka 14. stavka 2. Zakona o uzgoju domaćih životinja („Narodne novine“, broj 115/18.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ donijela

**O D L U K U**

**o donošenju Nacionalnog programa očuvanja izvornih i ugroženih pasmina domaćih životinja u Republici Hrvatskoj 2021. – 2025.**

**I.**

Donosi se Nacionalni program očuvanja izvornih i ugroženih pasmina domaćih životinja u Republici Hrvatskoj 2021. – 2025., u tekstu koji je Vladi Republike Hrvatske dostavilo Ministarstvo poljoprivrede aktom, KLASA: 011-02/19-01/21, URBROJ: 525-14/0851-21-26, od 18. veljače 2021.

**II.**

Za potrebe provođenja Programa iz točke I. ove Odluke, potrebno je za cjelokupno programsko razdoblje 2021. – 2025. osigurati ukupan iznos sredstava u visini od 2.500.000,00 kuna, odnosno godišnji iznos od 500.000,00 kuna.

Ministarstvo poljoprivrede je osiguralo financijska sredstva u Državnom proračunu Republike Hrvatske za 2021. godinu i projekcijama za 2022. i 2023. godinu u iznosu od 500.000,00 kuna godišnje, s razdjela 060 Ministarstva poljoprivrede, u okviru projekta T865021 "Nacionalni program očuvanja izvornih i ugroženih pasmina domaćih životinja Republike Hrvatske 2021-2025". Sredstva za preostale godine osigurat će se prilikom izrade državnog proračuna za naredna razdoblja u okviru ukupnog limita rashoda Ministarstva poljoprivrede.

**III.**

Zadužuje se Ministarstvo poljoprivrede da na svojim mrežnim stranicama objavi Program iz točke I. ove Odluke.

**IV.**

Ova Odluka stupa na snagu danom donošenja.

PREDSJEDNIK

mr. sc. Andrej Plenković

# OBRAZLOŽENJE

Nacionalni program očuvanja izvornih i ugroženih pasmina domaćih životinja u Republici Hrvatskoj izrađen je na temelju članka 14. stavka 1. Zakona o uzgoju domaćih životinja ("Narodne novine",broj 115/18.) s ciljem očuvanja izvornih pasmina u dostatnom broju i uzgojnoj strukturi, prvenstveno kroz očuvanje u izvornom okruženju (*in situ in vivo*) i održivim sustavima gospodarenja kroz ex situ (*in vivo i in vitro*) programe očuvanja (mreža *banki* *gena*).

Pasmine domaćih životinja koje se koriste u stočarstvu stvarane su tisućama godina sustavnim selekcijskim radom u specifičnom agrookolišnom, društvenom i geopolitičkom okruženju. Iz tog razloga, izvorne pasmine u svojoj genetskoj strukturi i fenotipu agregatno su akumulirale adaptilne karakteristike koje ih čine jedinstvenima i vrijednim očuvanja. Izvorne pasmine imaju velik značaj u održivoj proizvodnji proizvoda životinjskog podrijetla, diverzifikaciji proizvodnje, očuvanju tradicijskih proizvoda i sustava proizvodnje, ali i očuvanju zaštićenih krajolika, tradicionalnih uvjeta življenja i kulturne baštine. Gubitak bioraznolikosti unutar vrsta domaćih životinja i erozija genetskih resursa domaćih životinja ne ugrožava samo održivost sustava poljoprivredne proizvodnje i sigurnost opskrbe hranom, već ugrožava očuvanje tradicijskih proizvodnih sustava, diverzifikaciju stočarske proizvodnje i potencijal za održivi razvoj i opstanak ruralnog stanovništva u okviru očuvanih ruralnih sredina. Izvorne pasmine domaćih životinja nasljeđe su Republike Hrvatske čija je vrijednost vidljiva na ekonomskoj, socijalnoj, prirodnoj i kulturološkoj razini.

Očekivani rezultat Programa je očuvanje i održivo korištenje izvornih pasmina u poljoprivredi, proizvodnja hrane i očuvanje ruralnog prostora.

Ministarstvo poljoprivrede je osiguralo financijska sredstva u Državnom proračunu Republike Hrvatske za 2021. godinu i projekcijama za 2022. i 2023. godinu u iznosu od 500.000,00 kn godišnje, s razdjela 060 Ministarstva poljoprivrede, okviru projekta T865021 "Nacionalni program očuvanja izvornih i ugroženih pasmina domaćih životinja Republike Hrvatske 2021-2025". Sredstva za preostale godine Ministarstvo poljoprivrede će osigurati prilikom izrade državnog proračuna za naredna razdoblja u okviru ukupnog limita rashoda. Ukupna financijska sredstva za cjelokupno programsko razdoblje od 2021. do 2025. godine iznose 2.500.000,00 kn, odnosno 500.000,00 kn godišnje.